**Ministru kabineta noteikuma projekta “Grozījumi Ministru kabineta 2019.gada 2.aprīļa noteikumos Nr.138**

**„Noteikumi par sociālo pakalpojumu un sociālās palīdzības saņemšanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2019.gada 2.aprīļa noteikumos Nr.138 „Noteikumi par sociālo pakalpojumu un sociālās palīdzības saņemšanu” (turpmāk - noteikumu projekts) izstrādāts, pamatojoties uz 2020.gada 24.novembrī Saeimā pieņemto likumu “Grozījumi Sociālo pakalpojumu un sociālās palīdzības likumā” (Nr.824/Lp13) un Ministru kabineta noteikumu projektu “Noteikumi par mājsaimniecības materiālās situācijas izvērtēšanu un sociālās palīdzības saņemšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 24.novembrī Saeima pieņēma likumu “Grozījumi Sociālo pakalpojumu un sociālās palīdzības likumā” (stājas spēkā 2021.gada 1.janvārī), kurš nosaka Sociālo pakalpojumu un sociālās palīdzības likuma (turpmāk – likums) 36.panta ceturtajā un piektajā daļā Ministru kabinetam dot deleģējumu noteikt:  1) mājsaimniecības materiālās situācijas izvērtēšanas un garantētā minimālā ienākuma pabalsta aprēķināšanas, piešķiršanas un izmaksas kārtību, kā arī trūcīgas un maznodrošinātas mājsaimniecības statusa piešķiršanas kārtību;  2) mājokļa pabalsta aprēķināšanas, piešķiršanas un izmaksas kārtību un izdevumu pozīciju minimālās normas mājokļa pabalsta apmēra aprēķināšanai.  Ņemot vērā minēto, Labklājības ministrija ir izstrādājusi Ministru kabineta noteikumu projektu “Noteikumi par mājsaimniecības materiālās situācijas izvērtēšanu un sociālās palīdzības saņemšanu”, kuri izstrādāti, pamatojoties uz likuma 36.panta ceturtajā un piektajā daļā Ministru kabinetam doto deleģējumu, kā arī uz likuma 3.panta otrajā daļā Ministru kabinetam noteikto deleģējumu, kas ietver arī sociālās palīdzības saņemšanas kārtību.  Ņemot vērā, ka Ministru kabineta noteikumu projektā “Noteikumi par mājsaimniecības materiālās situācijas izvērtēšanu un sociālās palīdzības saņemšanu” ir ietverta arī sociālās palīdzības saņemšanas kārtība, lai nedublētu tiesību aktu normas, kas attiecas uz sociālās palīdzības saņemšanas kārtību, ir nepieciešama grozījumu izstrāde Ministru kabineta 2019.gada 2.aprīļa noteikumos Nr.138 „Noteikumi par sociālo pakalpojumu un sociālās palīdzības saņemšanu” (turpmāk – noteikumi Nr.138).  Līdz ar to, noteikumu projekts paredz no noteikumiem Nr.138 svītrot normas, kas attiecas uz sociālās palīdzības saņemšanas kārtību, t.i., noteikumu Nr.138 1.1.apakšpunktu un II. nodaļu, kas nosaka kārtību, kādā ģimene (persona) saņem sociālo palīdzību, kā arī citus redakcionālus grozījumus.  Ņemot vērā minēto, noteikumu projekts paredz izteikt noteikumu Nr.138 nosaukumu jaunā redakcijā - “Noteikumi par sociālo pakalpojumu saņemšanu”.  Noteikumu projektam jāstājas spēkā vienlaicīgi ar Ministru kabineta noteikuma projektu “Noteikumi par mājsaimniecības materiālās situācijas izvērtēšanu un sociālās palīdzības saņemšanu” 2021.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Noteikumu projekts netiešā veidā ietekmēs zemu ienākumu mājsaimniecības, kuras vēršas valsts un pašvaldības iestādēs pēc materiāla atbalsta un atvieglojumiem.  Sabiedrības mērķgrupas atspoguļotas Ministru kabineta noteikuma projekta “Noteikumi par mājsaimniecības materiālās situācijas izvērtēšanu un sociālās palīdzības saņemšanu” sākotnējās ietekmes novērtējuma ziņojuma (anotācijas) II. sadaļas 1.punktā. | |
| 2. | | Tiesiskā regulējuma ietekme uz tautsaimniecību un administratīvo slogu | | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | | Administratīvo izmaksu monetārs novērtējums | | Projektam nebūs papildu administratīvās izmaksas. |
| 4. | | Atbilstības izmaksu monetārs novērtējums | | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | | Cita informācija | | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekts virzāms un izskatāms vienlaikus ar Ministru kabineta noteikumu projektu “Noteikumi par mājsaimniecības materiālās situācijas izvērtēšanu un sociālās palīdzības saņemšanu”. |
| 2. | Atbildīgā institūcija | Labklājības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R. Petraviča

Veinberga 60008558

[Inese.Veinberga@lm.gov.lv](mailto:Inese.Veinberga@lm.gov.lv)